Source: http://docplayer.hu/19559506-I-altalanos-rendelkezesek.html
Timestamp: 2018-06-20 19:52:28
Document Index: 30389102

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

1 1 Szaporodásbiológiai Társaság Alapszabálya (az napi módosításokkal egységes szerkezetben, a módosult rendelkezések vastagított betűvel kerültek kiemelésre) I. ÁLTALÁNOS RENDELKEZÉSEK 1. Az egyesület neve: Szaporodásbiológiai Társaság 2. Székhelye: 2053 Herceghalom, Gesztenyés u Az egyesület országos jellegű, működése a Magyarország területére terjed ki. 4. Az egyesület önálló jogi személy. II. AZ EGYESÜLET CÉLJA, TEVÉKENYSÉGI KÖRE 1. A Magyar Állatorvosi Kamarák Szaporodásbiológiai Társaságában végzett szaporodásbiológiai munka továbbfejlesztése, 2. A magyar állatorvosi kar és társszakmák szakemberei részére szakirányú helyi és központi tudományos rendezvények, illetve különböző szintű és tartalmú szakmai továbbképzések szervezése, 3. A szakmai ismeretszerzés eszközéül szolgáló kiadványok (elektronikus kiadványok) hozzáférhetővé tétele, terjesztése, saját szerkesztésű munkák kiadása, a Társaság honlapja útján is. 4. A nem kutatóhelyen dolgozó, de a tudományág és gyakorlat iránt érdeklődő társasági (egyesületi) tagok munkájának segítése, szervezése, koordinálása, 5. Saját szakértői csoport létrehozása. 6. a jó szaporodásbiológiai gyakorlat kimunkálása és elterjesztése, 7. a szaporodásbiológiai szakterület képviselete nemzetközi fórumokon, 8. a szaporodásbiológia és művelőinek érdekérvényesítése, érdekvédelme, 9. Környezet-tudatos és etikus biotechnikák és biotechnológiák kimunkálása. III. AZ EGYESÜLET TAGSÁGI VISZONY 1. Az egyesület tagjai 1) Az egyesület tagjai - a tagokat megillető jogok és az őket terhelő kötelezettségek terjedelme alapján: a) rendes tagok, b) különleges jogállású tagok, és ezen belül ba) pártoló tagok, bb) tiszteletbeli tagok. 2) Az egyesület rendes tagja lehet minden olyan természetes személy, illetve Magyarországon bejegyzett jogi személy, aki/amely belépési nyilatkozatban az egyesület alapszabályát elfogadja, a tagsági viszonyból származó kötelezettségeinek teljesítését vállalja, és felvételének nincs jogi akadálya. 3) Az egyesület pártoló tagja lehet minden olyan természetes személy, illetve jogi személy, aki/amely az egyesülettel kötött megállapodásban az egyesület alapszabályát elfogadja, valamint a tagsági viszonyból eredő kötelezettségének teljesítését, így különösen az egyesületi célok megvalósításának anyagi támogatását vállalja.
2 2 4) Az egyesület tiszteletbeli tagjává az a természetes személy választható meg, aki az egyesület, illetőleg az egyesület tagjai által folytatott valamely tevékenység kiteljesítése érdekében kiemelkedő tevékenységet végzett, és nyilatkozatban vállalja az egyesület célkitűzéseinek erkölcsi támogatását, valamint alapszabályának elfogadását. Tiszteletbeli tag választására kizárólag a közgyűlés jogosult. 5) Tiszteletbeli elnök lehet az egyesület tevékenységében kiemelkedő érdemeket szerzett azon tisztségviselő, akit az elnökség korábban elnöknek választott, de elnöki tevékenységét már nem gyakorolja. A tiszteletbeli elnök címet határozatlan időre a Közgyűlés adományozza. 6) A pártoló és tiszteletbeli tagok szavazati joggal nem rendelkeznek, nem választhatók az egyesület tisztségeire és testületeibe, a tiszteletbeli tagok tagsági díj fizetésére nem kötelezettek. 7) A tagok nem veszélyeztethetik az Egyesület céljának megvalósítását és az Egyesület tevékenységét. 2. A tagsági viszony keletkezése és megszűnése 1) Az egyesületbe való belépés, illetőleg a kilépés önkéntes. 2) A belépési nyilatkozatot az egyesület elnökségéhez kell címezni. 3) Az egyesületi tagság felvétellel keletkezik és a) kilépéssel, b) törléssel, c) kizárással d) tagsági jogviszony egyesület általi felmondásával, e)a tag halálával vagy jogutód nélküli megszűnésével szűnik meg. 4) A tagfelvétel kérdésében az egyesület elnöksége határoz. Az elnökség ezt a jogkörét elnökségi határozatban, a tiszteletbeli tagok kivételével - az egyesület más szervére is átruházhatja. 5) A tagfelvétel elutasítása ellen fellebbezésnek helye nincs. 6) A tagsági viszony a tagfelvételi kérelem és a tagdíj beérkezésével, a tagfelvétel elfogadásának napjára visszaható hatállyal jön létre. 7) Az egyesület rendes, pártoló és tiszteletbeli tagjairól a titkár a hatályos jogszabályokban foglalt adatkörű nyilvántartást vezet. A személyi nyilvántartás nem nyilvános, annak adatbázisát az egyesület honlapján vagy kiadványában közzétenni nem lehet. 8) Az egyesületből való kilépést az egyesület elnöksége részére írásban kell bejelenteni. A kilépés az azt tartalmazó nyilatkozat kézhezvételével hatályosul. A kilépés a tagot nem mentesíti a tagsága idején keletkezett kötelezettségek alól, megszűnnek azonban a tagságból eredő jogai. 9) Törléssel szűnik meg a tagság a természetes személy tag halála, illetve a jogi személy tag jogutód nélküli megszűnése esetén, valamint akkor, ha a tag, a pártoló tag tagsági díjának, illetve a vállalt anyagi támogatásnak a fizetését két évnél hosszabb ideig elmulasztja, és a tartozását felszólítás ellenére sem rendezi. A tagsági viszony a törlési határozat meghozatalának napjával szűnik meg. 10) Az egyesületből történő kizárást csak a közgyűlés által kiszabott jogerős büntetésként lehet alkalmazni. A kizárt tag nem mentesül a tagsága idején keletkezett kötelezettségek alól, megszűnnek azonban a tagságból eredő jogai. A határozatot az érdekelt a kézbesítéstől számított 30 napos jogvesztő határidővel a bírósághoz benyújtott keresettel megtámadhatja. 11) Az Elnökség harmincnapos határidővel írásban felmondhatja annak a tagnak a tagsági jogviszonyát, aki az Alapszabály szerinti tagsági feltételek bármelyikével már nem rendelkezik.
3 3 3. A rendes tag jogai és kötelezettségei 1) A rendes tag jogai: a) az egyesület rendes tagja jogosult választani és a tisztségviselő személyére javaslatot tenni, b) az egyesület rendes tagja - ha a törvényes feltételek fennállnak - tisztségviselőnek választható, c) részt vehet az egyesület tevékenységében és rendezvényein, d) választható az egyesület szerveibe, e) észrevételeket, javaslatokat tehet az egyesület működésével kapcsolatban, f) részesülhet az egyesület által nyújtott kedvezményekben, igénybe veheti az egyesület szolgáltatásait. g) rendezvényeken és szakmai utakon az elnökség által meghatározott kedvezmények illetik meg h) az egyesület irataiba a tag betekinthet, felvilágosítást kérhet i) az Egyesület valamely szervének jogsértő határozatát tudomására jutásától 30napon belül a Bíróság előtt megtámadhatja 2) A rendes tag kötelezettségei: a) az egyesület Alapszabályának és egyéb szabályzatainak, valamint a vezető szervek határozatainak betartása, b) az egyesület által meghatározott célkitűzések megvalósításának elősegítése, c) az egyesület hírnevéhez méltó magatartás tanúsítása, d) a tagdíj megfizetése, e) a tag az egyesület szakmai munkájának eredményessége érdekében köteles a törvényekben és szakmai működését szabályozó egyéb jogszabályokban rögzített, valamint az egyesület által meghatározott szakmai előírásokat megtartani. 4. A pártoló tag jogai és kötelezettségei 1) A pártoló tag jogai: a) személyesen jogi személy a képviselője útján tanácskozási joggal részt vehet az egyesület közgyűlésén, rendezvényein, b) javaslatot tehet, véleményt nyilváníthat az egyesület működésével kapcsolatban, c) külön megállapodás alapján az általa vállalt hozzájárulással arányosan részesülhet az egyesület által nyújtott kedvezményekben, igénybe veheti az egyesület szolgáltatásait. 2) A pártoló tag kötelezettségei: a) az egyesület Alapszabályának és egyéb szabályzatainak, valamint a vezető szervek határozatainak betartása, illetve betartatása, b) az egyesület népszerűsítése, c) a vállalt hozzájárulás megfizetése. 5. A tiszteletbeli tag jogai és kötelezettségei 1) A tiszteletbeli tag jogai: a) tanácskozási joggal részt vehet az egyesület közgyűlésén, rendezvényein, b) javaslatot tehet, véleményt nyilváníthat az egyesület működésével kapcsolatban, c) részesülhet az egyesület által nyújtott kedvezményekben, igénybe veheti az egyesület szolgáltatásait. 2) A tiszteletbeli tag kötelezettségei:
4 4 a) az egyesület Alapszabályának és egyéb szabályzatainak, valamint a vezető szervek határozatainak betartása, b) az egyesület népszerűsítése, c) az egyesület célkitűzéseinek erkölcsi támogatása. 6. A tag kizárására vonatkozó szabályok 1) A tagnak jogszabályt, az egyesület alapszabályát vagy közgyűlési határozatát súlyosan vagy ismételten sértő magatartása esetén, vagy ha a tagsági viszonyból eredő kötelezettségét az Elnökség írásbeli felszólítása ellenére sem teljesíti, az Elnökség - bármely egyesületi tag vagy egyesületi szerv kezdeményezésére - a taggal szemben kizárási eljárást folytathat le. 2) A kizárással érintett tag meghívójához csatolni kell az Elnökség által készített kizárási javaslatot, amelyben meg kell jelölni a kizárás pontos okát. Az elnökségi ülésen a kizárással érintett tag jogosult előadni a kizárással kapcsolatos álláspontját, azonban esetleges távolléte nem akadálya a határozathozatalnak. A kizárás tárgyában hozott, indokolással ellátott döntést az Elnökség írásban köteles közölni az érintett taggal. 3) Az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A kizárt tag a kizárás írásbeli közlésétől számított 15 napon belül jogorvoslatként írásbeli panasszal élhet az Egyesület Közgyűléséhez. 4) Az Egyesület Elnöke a jogorvoslat kézhezvételétől számított 30 napon belül köteles intézkedni a Közgyűlés összehívása ügyében. A kizárt tag értesítésére, meghallgatására és a Közgyűlés döntésének közlésére az Elnökség előtti kizárási eljárás szabályai az irányadók. 5) Ha kizárási eljárással az Elnökség tagja érintett, akkor nem vehet részt az elnökség ezirányú döntésének előkészítésében és meghozatalában. IV. AZ EGYESÜLET SZERVEZETE 1. Az egyesület szervei és tisztségviselői 1) Az egyesület szervei: a.) Közgyűlés, mely az Egyesület legfőbb döntéshozó szerve, b.) Elnökség, az Egyesület ügyvezető testülete. 2) Az Egyesület vezető tisztségviselői: a) az Elnökség tagjai. 2. A Közgyűlés 1) Az egyesület legfőbb szerve a Közgyűlés, amely mint az egyesület tagságának összessége az egyesületet érintő minden kérdésben dönthet. 2) A Közgyűlés nem nyilvános, azon az egyesületi tagokon és az ügyvezetésen kívül a Közgyűlés összehívására jogosult által meghívottak és az Alapszabály vagy a Közgyűlés határozata alapján tanácsokozási joggal rendelkező személyek vehetnek részt. Választási és szavazati joguk azonban csak a rendes tagoknak van. Minden tag egy szavazattal rendelkezik. A szavazati jog nem ruházható át és nem örökölhető. 1) A közgyűlést az elnökség hívja össze. 3. A közgyűlés összehívása
5 5 2) A közgyűlést szükség szerint, de legalább évente egyszer össze kell hívni. 3) A közgyűlést össze kell hívni akkor is, ha a) a tagok egyharmada az ok és cél megjelölésével írásban kezdeményezi; b) a bíróság elrendeli. 4) A közgyűlés időpontjáról, helyéről, tervezett napirendjéről a tagokat a legalább közgyűlés időpontját 14 nappal megelőzően írásban értesíteni kell. Írásbeli értesítésnek számít az egyesület honlapján és egyidejűleg az egyesület levelező rendszerében történő közzététel, azon tagok kivételével, akiknek az egyesülethez bejelentett elektronikus elérhetőségük nincs. Utóbbi személyeket postai úton kell értesíteni a fentiekről. 4. A közgyűlés határozatképessége, napirendje 1) A közgyűlésen minden éves tagdíját a közgyűlés kezdetéig befizetett rendes tag egy-egy szavazattal rendelkezik. 2) A szavazati jogot a természetes személy tag személyesen, a jogi személy tag a képviseletére meghatalmazott személy (a továbbiakban: képviselő) útján gyakorolhatja. A jogi személy törvényes képviselőjének akadályoztatása esetén a képviseleti jogosultság a szabályszerű meghatalmazás átadásától kezdve áll fenn. A meghatalmazás a jelenléti ív mellékletét képezi. 3) A közgyűlés határozatképes, ha a szavazásra jogosultaknak több mint a fele jelen van. 4) Határozatképtelenség esetén a megismételt közgyűlést ugyanazon a napon, 30 perc elteltével kell megismételni az eredetivel azonos napirendi pontokkal. Az ismételten összehívott közgyűlés a megjelentek számára tekintet nélkül határozatképes, amennyiben az eredeti meghívóban a távolmaradás következményeire történő figyelmeztetés mellett a megismételt közgyűlés időpontja is feltüntetésre került. 5) A közgyűlés során a határozatképesség megállapítása bármely szavazásra jogosult által bármely szavazás előtt ismételten kezdeményezhető. 6) A közgyűlés napirendjét a közgyűlés tisztségviselőinek megválasztását követően a közgyűlés fogadja el, az elnökség által megküldött tervezett napirend, valamint a szavazásra jogosultak által tett helyszíni javaslatok alapján. 7) A napirendi pontok sorrendje a közgyűlés hatékony működése érdekében megváltoztatható. Egy napirendi pont tárgyalása egy alkalommal függeszthető fel. 5. A közgyűlés hatásköre 1) A Közgyűlés kizárólagos hatáskörébe tartozik: a.) az alapszabály módosítása, melyhez a jelen lévő tagok háromnegyedes szótöbbséggel hozott határozata szükséges; b.) az egyesület céljának módosítása, melyhez a szavazattal rendelkező tagok háromnegyedes szótöbbséggel hozott határozata szükséges; c.) az egyesület megszűnésének elhatározása melyhez a szavazattal rendelkező tagok háromnegyedes szótöbbséggel hozott határozata szükséges; d.) az egyesületnek a hazai, illetve külföldi szövetségbe történő belépésének, vagy más egyesülettel való egyesülésének, illetőleg szétválásának elhatározása, melyhez a jelen lévő tagok háromnegyedes szótöbbséggel hozott határozata szükséges; e.) a tisztségviselő megválasztása, visszahívása és díjazásának megállapítása; f.) az éves költségvetés elfogadása; g.) az elnökség éves beszámolójának - ezen belül az ügyvezető szervnek az egyesület vagyoni helyzetéről szóló jelentésének - elfogadása;
6 6 h.) a vezető tisztségviselő feletti munkáltatói jogok gyakorlása, ha a vezető tisztségviselő az egyesülettel munkaviszonyban áll; i.) az olyan szerződés megkötésének jóváhagyása, amelyet az egyesület saját tagjával, vezető tisztségviselőjével, a felügyelőbizottság tagjával vagy ezek hozzátartozójával köt; j.) a jelenlegi és korábbi egyesületi tagok, a vezető tisztségviselők vagy más egyesületi szervek tagjai elleni kártérítési igények érvényesítéséről való döntés; k.) a felügyelőbizottság tagjainak megválasztása, visszahívásuk és díjazásuk megállapítása; l.) a választott könyvvizsgáló megválasztása, visszahívása és díjazásának megállapítása; m.) a végelszámoló kijelölése; n.) az Egyesület vezető tisztségviselőinek tiszteletdíjának megállapítása az Egyesület érdekében kifejtett tevékenységükért; o.) az Egyesület tevékenységével összefüggésben díjak, kitüntetések adományozása; ha ezt a feladatot a közgyűlés más grémiumra nem delegálja; p.) tiszteletbeli tagság adományozása; r.) a tagdíj összegének és a támogatások mértékének megállapítása az Elnökség javaslata alapján. 2) A közgyűlés hatáskörébe tartozik továbbá minden olyan kérdés, amelyet jogszabály a közgyűlés hatáskörébe utal, vagy a közgyűlés a saját hatáskörébe von 6. A közgyűlés határozathozatala 1) A közgyűlés határozatképességét a levezető elnök állapítja meg. 2) A közgyűlés a határozatait a 3) pontban írt kivételekkel - nyílt szavazással, a jelenlévő, szavazásra jogosultak több mint felének szavazatával (a továbbiakban: egyszerű többség) hozza. Szavazategyenlőség esetén a javaslatot elvetettnek kell tekinteni. 3) A közgyűlés a határozatait IV a-d) pontban irt kérdésekben az ott írt minősített többséggel hozza: 1. Az Egyesület alapszabályának módosításához, az egyesületnek a hazai, illetve külföldi szövetségbe történő belépésének, vagy más egyesülettel való egyesülésének, illetőleg szétválásának elhatározásához a jelen lévő tagok háromnegyedes szótöbbséggel hozott határozata szükséges. 2. Az Egyesület céljának módosításához és az Egyesület megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges. 4) A közgyűlés titkos szavazással hoz határozatot, ha a jelenlevő szavazásra jogosultak több, mint 50 %-a indítványozza. Titkos szavazás szavazategyenlősége esetén a szavazást mindaddig meg kell ismételni, amíg egyszerű többségi döntés nem születik. 5) Személyi kérdésekben a választás szavazólapon titkos szavazással történik. A szavazólapra a jelöltek vezetéknevük szerinti ABC sorrendben kerülnek fel. A szavazólap akkor érvényes, ha a választani kívánt személyt egyértelműen megjelölték. 6) Érvénytelen a szavazat, ha: a) azt nem a szavazólapon adták le, b) nem lehet megállapítani, hogy a szavazatot kire adták le, c) a szavazólapon a megválasztható tagok számánál több jelöltet jelöltek meg. 7) Megválasztottnak azokat a jelölteket kell tekinteni, akik a leadott érvényes szavazatok közül a legtöbbet, de legalább a szavazatok több mint 50 %-át megszerezték. A legtöbb szavazatot elnyert jelöltek a szavazatok sorrendjében kerülnek megválasztásra a tisztségviselői helyekre. 8) Amennyiben a választás első fordulójában a tisztségviselői helyeket nem sikerül feltölteni, úgy a fennmaradt tisztségviselői helyekre megválasztáshoz szükséges szavazatokat el nem érő
7 7 jelöltek között újabb fordulót kell tartani. A második fordulóban a legtöbb szavazatot elnyert személyek a szavazatok sorrendjében kerülnek megválasztásra. Szavazategyenlőség esetén a szavazást mindaddig meg kell ismételni, amíg egyszerű többségi döntés nem születik. 9) A közgyűlésről jelenléti ívet és jegyzőkönyvet kell készíteni. A jegyzőkönyvnek tartalmaznia kell a közgyűlésen elhangzott lényeges észrevételeket és javaslatokat, valamint a hozott határozatokat, a döntést támogatók és ellenzők számarányának feltüntetésével. 10) A jegyzőkönyvet a közgyűlés levezető elnöke és a jegyzőkönyvvezető írja alá és két, a közgyűlés elején megválasztott személy hitelesíti. 11) A közgyűlési határozatokat és az azokkal elfogadott, jogszabályi előírás alapján nyilvánosságra hozandó dokumentumokat az egyesület honlapján kell közzétenni és a Határozatok Könyvébe be kell vezetni. 7. A tisztségviselők választása (1) Az egyesület tisztségviselője lehet az egyesület rendes tagja, aki: a) legalább korlátozottan cselekvőképes, kivéve, ha a cselekvőképességét a bíróság a képviseleti joggal érintett ügycsoportban korlátozta, és b) a közügyek gyakorlásától nincs eltiltva, és c) magyar állampolgár, vagy d) a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkező Uniós állampolgár, vagy e) a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt vagy letelepedett jogállású, illetve tartózkodási engedéllyel rendelkezik. 2) Az egyesület tisztségviselőjévé olyan nagykorú személy választható, aki megfelel a hatályos jogszabályokban foglalt fenti rendelkezéseknek, és erről a megválasztásakor, a tisztség elfogadásával együtt írásban, büntetőjogi felelőssége tudatában nyilatkozik. 3) A megválasztott tisztségviselők mandátuma öt évig tart. 4) Az időközben megüresedett tisztviselői helyre megválasztott képviselők mandátuma a soron következő tisztújítás időpontjáig tart. 5) A tisztségviselők választásának előkészítésével kapcsolatos szabályok: a) az elnökség az esedékes tisztújítás előkészítésére 3 tagú munkabizottságot (a továbbiakban: jelölőbizottság) hoz létre; b) a jelölőbizottság a tagok által a tisztségviselők személyére tett írásbeli javaslatokat a közgyűlés időpontját 15 nappal megelőzően összegzi; c) a tisztségviselői hely(ek)re jelölt személynek a jelölőbizottság megkeresésére írásos nyilatkozatot kell tennie a jogszabályi feltételeknek való megfelelésről és a jelölés elfogadásáról, több tisztségre jelölése esetén az elfogadás sorrendjéről is, ehhez a nyilatkozathoz a tisztségre megválasztott személy kötve marad; d) a jelölőbizottság a nyilatkozatok alapján felállítja az előzetesen jelöltek listáját, elkészíti a jelölteket bemutató rövid anyagot, és azt az egyesület levelezőrendszerében, a közgyűlés időpontját 5 nappal megelőzően megküldi a tagoknak; e) a közgyűlésen bármely, szavazati joggal rendelkező személy általi helyszíni jelölésre is van lehetőség, amennyiben a jelölt megjelent és szóban nyilatkozik a jogszabályi feltételeknek való megfelelésről és a jelölés elfogadásáról, több tisztségre jelölése esetén az elfogadás sorrendjéről is, ekkor a jelölt rövid bemutatkozására is lehetőséget kell biztosítani; f) a jelölőlistára az előzetesen jelöltek és a helyszíni jelöltek egyaránt nyílt szavazással, egyszerű szótöbbséggel kerülnek fel.
8 8 8. Távszavazás szabályai 1) A tagok úgy rendelkeznek, hogy ülés tartása nélkül is -ben történő szavazás útján határozhatnak a Közgyűlés hatáskörébe tartozó ügyekben. Bármely kérdésben lehetőség van távszavazás elrendelésére. Ez esetben a határozat tervezetet az Elnöknek az Egyesület minden tagjával útján kell közölnie, az Elnökség részére megadott, vagy utóbb írásban módosított címre történő megküldéssel, akiknek a közlést követő 15 napon belül írásban, az Egyesület elérhetőségére megküldve kell nyilatkozniuk a határozattervezet elfogadásáról, vagy elutasításáról. 2) A szavazásra nyitva álló határidő leteltét követő 5 munkanapon belül az Elnök összesíti a leadott szavazatokat, akként, hogy megállapítja a szavazásra jogosultak számát, valamint a határozati javaslatra igen szavazatot leadók számát (a továbbiakban: összesítő jegyzőkönyv ). Amennyiben ezen számítás alapján az egyszerű többség, avagy amennyiben az adott kérdésben a jelen Alapszabály minősített többséget ír elő az előírt mértékű minősített többség megállapítható, úgy az Elnök arról értesíti a tagokat, hogy a határozat meghozatalra került (a továbbiakban: meghozott határozat ); ellenkező esetben arról, hogy a határozat nem került meghozatalra (a továbbiakban: elutasított határozat ). Az olvasási válaszüzenettel megkapottnak tekintett megkeresés esetében igen válasznak tekintendő, ha a megkeresett a határidőig nem válaszolt. 3) A határozat megszületésének időpontja: az Elnök általi fentiek szerinti összesítés időpontja. A határozat meghozataláról, avagy elutasításáról az Elnök 8 munkanapon belül köteles a tagoknak írásbeli tájékoztatást küldeni, feltüntetve benne a meghozott, vagy elutasított határozat tartalmát, valamint a határozat meghozatalának időpontját. A határozat meghozataláról, avagy elutasításáról szóló írásbeli tájékoztatás történhet tértivevénnyel feladott levélben, postai úton, továbbá elektronikus levél útján is, oly módon, hogy a tag a levelezőrendszerén keresztül olvasási visszaigazolás, vagy válaszüzenet küldésével igazolja, hogy a tájékoztatást átvette. 4) Az útján a tagok részére kiküldött határozat-tervezet kézhezvételét követő 3 napon belül bármely rendes tag jogosult a közgyűlési ülés összehívását kérni, amelynek az Elnök köteles eleget tenni, és a közgyűlési ülés összehívása iránt 8 napon belül intézkedni. Ez esetben az elrendelt távszavazás helyett az adott kérdést a közgyűlési ülés napirendjére kell tűzni, és arról a közgyűlési ülésen szavazni. 9. Az elnökség 1) Az egyesület tevékenységét két közgyűlés közötti időszakban az elnökség irányítja. Az elnökség az egyesület ügyintéző és képviseleti szerve. Az Egyesület vezető tisztségviselői az elnökség tagjai. 2) Az elnökség létszáma 5 fő. 3) Az elnökség tagjai: a) az elnök, b) a titkár, c) további 3 elnökségi tag. 4) Az elnökség az elnökét maga választja tagjai közül. 5) A elnökségi tagok megbízatási időtartama 5 év. 10. Az elnökség feladat- és hatásköre
9 9 1) Az elnökség a közgyűlés hatáskörébe tartozó kérdések kivételével az egyesület működését érintő valamennyi kérdésben döntésre jogosult szerv 2) Az elnökség feladata és hatásköre különösen: a) az egyesület napi ügyeinek vitele, az ügyvezetés hatáskörébe tartozó ügyekben a döntések meghozatala; b) a beszámolók előkészítése és azoknak a közgyűlés elé terjesztése; c) az éves költségvetés elkészítése és annak a közgyűlés elé terjesztése; d) az egyesületi vagyon kezelése, a vagyon felhasználására és befektetésére vonatkozó, a közgyűlés hatáskörébe nem tartozó döntések meghozatala és végrehajtása; e) az egyesület jogszabály és az alapszabály szerinti szervei megalakításának és a tisztségviselők megválasztatásának előkészítése; f) a közgyűlés összehívása, a tagság és az egyesület szerveinek értesítése; g) az ügyvezető szerv által összehívott közgyűlés napirendi pontjainak meghatározása; h) részvétel a közgyűlésen és válaszadás az egyesülettel kapcsolatos kérdésekre; tagsági viszony keletkezésével és megszűnésével kapcsolatos eljárás; i) a tagság nyilvántartása; j) az egyesület határozatainak, szervezeti okiratainak és egyéb könyveinek vezetése; k) az egyesület működésével kapcsolatos iratok megőrzése; l) az egyesületet érintő megszűnési ok fennállásának mindenkori vizsgálata és annak bekövetkezte esetén a PTK- törvényben előírt intézkedések megtétele; és m) az alapszabály felhatalmazása alapján a tag felvételéről való döntés. n) a közgyűlési határozatok végrehajtásának szervezése és a végrehajtás ellenőrzése, o) az egyesület szerveit és azok működését szabályozó, valamint a gazdálkodási és befektetési szabályzatok megállapítása és módosítása, p) az egyesület törvényes és alapszabályszerű működésének biztosítása q) az Egyesület Szervezeti és Működési Szabályzatának megvitatása és elfogadása; r) az Elnök éves beszámolójának elfogadása személyzeti munka irányítása; s) döntés mindazon kérdésekben, amelyet jogszabály vagy a közgyűlés az elnökség hatáskörébe utal. 11. Az elnökség határozathozatala 1) Az elnökség szükség szerint, de legalább negyedévente ülésezik. 2) Az elnökségi ülést össze kell hívni, ha azt az elnök vagy legalább 3 elnökségi tag kéri. 3) Az elnökség üléseit az elnök, akadályoztatása esetén a titkár hívja össze. Az ülés helyéről, időpontjáról és a megtárgyalandó kérdésekről 8 nappal korábban értesíteni kell az elnökség tagjait és a meghívottakat. Sürgős esetben az elnök/titkár ennél rövidebb határidőt is megállapíthat. 4) Az elnökség határozatképes, ha tagjainak több mint fele részt vesz az ülés munkájában. Határozat-képtelenség esetén az ülést 8 napon belül az eredeti napirendi pontokkal újból össze kell hívni. 5) Amennyiben az elnökség létszáma 3 fő alá csökken, a hiányzó tagok megválasztására 90 napon belül közgyűlést kell összehívni. 6) Az elnökség a határozatait a résztvevők egyszerű többségével, személyes részvétel esetén nyílt szavazással hozza. 7) Az elnökség határozathozatalában nem vehet részt az a személy, aki vagy akinek a szerinti közeli hozzátartozója a határozat alapján
10 10 a) kötelezettség vagy felelősség alól mentesül, vagy b) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek az egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, Alapszabálynak megfelelő cél szerinti juttatás. 8) Az elnökség ülése személyes részvétel helyett elektronikus hírközlő eszközök igénybevételével is lefolytatható. Ennek előfeltétele, hogy a résztvevők azonosítása biztosított, a résztvevők közötti kommunikáció pedig kölcsönös és korlátozásmentes így különösen: kör- , konferencia-kapcsolás legyen. 9) A személyes részvétellel megtartott elnökségi ülésen jelenléti ívet és feljegyzést kell készíteni. A személyes részvétel nélkül megtartott ülésekre a személyes részvétel esetén előírtakkal megegyező írásbeli feljegyzés-készítési kötelezettség vonatkozik, a határozatokat a következő elnökségi ülésen ismertetni kell. A feljegyzésnek tartalmaznia kell a napirendet, a megjelentek felsorolását, az ülésen elhangzott lényeges észrevételeket és javaslatokat, valamint sorszámozva a hozott határozatokat. A feljegyzést az ülés levezető elnöke írja alá. 10) A feljegyzésnek az egyesület irattárában való megőrzéséről, a betekintés lehetőségének biztosításáról, valamint a határozatok nyilvánosságra hozataláról, illetőleg azoknak az érintett(ek) részére történő megküldéséről a titkár gondoskodik. A határozatokat 15 napon belül kell az érintettnek megküldeni. 12. Az elnökség tagjainak általános jogai és kötelezettségei 1) Az elnökség tagjainak általános jogai: a) az elnökségi üléseken és az elnökség határozatainak meghozatalában való részvétel, b) észrevételek, javaslatok tétele az egyesület működésével kapcsolatban, c) felvilágosítás kérése az egyesület tevékenységével összefüggő kérdésekben, d) javaslattétel közgyűlés, elnökségi ülés összehívására, (2) Az elnökség tagjainak általános kötelezettségei: a) megbízás alapján az egyesület képviselete, b) az egyesület határozatainak betartása, végrehajtása, c) kijelölés alapján folyamatos kapcsolattartás az egyesület tagjaival, d) beszámolás az elnökségben vállalt egyéni feladatok végrehajtásáról. 3) Az elnökségi tagság megszűnik: a) a mandátum lejártával, b) lemondással, c) elhalálozással, d) az egyesületből való kizárással, e) ha a megválasztást követően bármely, jogszabályban előírt kizáró feltétel bekövetkezik. 13. Az elnök 1) Az elnök az egyesület vezető tisztségviselője, akit az elnökség választ meg tagjai közül. 2) Az Elnök feladatai és hatásköre: a) képviseli az Egyesületet az Alapszabályban meghatározott módon, b) az Egyesület tevékenységének irányítása, c) a Közgyűlés összehívása, határozatainak ellenjegyzése, d) döntés és intézkedés az Elnökség ülései közötti időszakban az Elnökség hatáskörébe tartozó kérdésekben, e) elnököl az egyesület közgyűlésein és elnökségi ülésein,
11 11 f) gondoskodik az egyesület Közgyűlése és az Elnökség által kidolgozott szakmai követelmények érvényesítéséről, g) a Közgyűlés és az Elnökség által hozott határozatok és állásfoglalások végrehajtásának irányítása és ellenőrzése, h) kapcsolattartás más társadalmi és érdekképviseleti szervezetekkel, i) irányítja az Elnökség munkáját, j) intézkedik és dönt a hatáskörébe utalt ügyekben, k) összehívja az Elnökség üléseit, l) vezeti az ügyintéző apparátust, m) irányítja az Egyesület gazdálkodását; a kiadások számláit ellenőrzi, n) kezeli az Egyesület pénzügyeit, utalványozási jogot gyakorol, o) gyakorolja a munkáltatói jogokat, p) gondoskodik a tagnyilvántartásról, határozatok tárának vezetéséről, q) Pályázatok elkészítésében és végrehajtásában történő közreműködés, r) ellátja a közgyűlés és az elnökség által rábízott feladatokat. (3) Az elnök tevékenységét társadalmi megbízatásban látja el. (4) Az elnök képviseleti vagy egyéb hatáskörét meghatározott ügyekben, vagy az ügyek meghatározott csoportjára nézve az elnökség más tagjára is átruházhatja. 14. Az elnökségi tag 1) Az elnökségi tag a) részt az elnökség munkájában, segíti annak eredményes működését, b) az elnökkel egyeztetve ellátja a feladatköre szerinti állandó-, továbbá a közgyűlés és az elnökség által reá bízott eseti feladatokat. (2) Az elnökségi tag tevékenységét társadalmi megbízatásban látja el. 15. Az Egyesület Titkára 1) A titkár az elnökség tagja. Az elnökség az egyesület titkárát maga választja tagjai közül. 2) A titkár az egyesület napi működtetéséért való felelőssége körében gondoskodik különösen a) az elnök által átruházott hatáskörben és keretek között képviseli az egyesületet (eseti képviselet), b) a napi gazdálkodással összefüggő háttértevékenységek (számlák kiegyenlítése, házipénztár működtetése, bizonylatolás, könyvelés) ellátásáról, c) az egyesületi nyilvántartások folyamatos vezetéséről, d) az egyesület napi levelezésének bonyolításáról, e) gondoskodik az előterjesztések kidolgozásáról, f) biztosítja a közgyűlési határozatok kihirdetését, szervezi azok végrehajtását, g) biztosítja az elnökségi határozatok kihirdetését, szervezi azok végrehajtását, h) nyilvántartja az elnökségi határozatokhoz kapcsolódó intézkedéseket, i) gondoskodik a "Határozatok könyve" vezetéséről, j) egyszemélyben gyakorolja a részére biztosított kiadványozási, utalványozási jogkört, k) elősegíti és kezdeményezi az egyesület szerveinek törvényes és szakszerű működését, l) az Egyesület szerződéses alkalmazottainak személyi ügyeiben a munkáltatói jogok gyakorlása, m) ellátja az egyesületi élettel együtt járó ügyintézői feladatokat, n) felelős az Egyesület ügyviteli és pénzügyi rendjéért, 3) Tevékenységét a közgyűlés és az elnökség döntéseinek megfelelően, az elnök irányítása mellett végzi.
12 12 4) A titkár tevékenységét társadalmi megbízatásban látja el. V. AZ EGYESÜLET GAZDÁLKODÁSA ÉS VAGYONA 1. Az Egyesület gazdálkodása 1) Az Egyesület jogi személy, amely saját vagyonával önállóan gazdálkodik a Közgyűlés által jóváhagyott költségvetés alapján. 2) Az Egyesület gazdálkodása során elért eredményét nem osztja fel, azt a jelen Alapszabályban meghatározott k tevékenységére fordítja. 3) Az Egyesület gazdasági tevékenységéért saját vagyonával felel. 4) Az Egyesület működési feltételeinek biztosítása érdekében: a.) tagjai számára tagdíj fizetését írja elő; b.) jogi személyektől, jogi személyiséggel nem rendelkező szervezetektől és magánszemélyektől hozzájárulást, támogatást fogad el, továbbá az alaptevékenységébe tartozó szolgáltatásokért esetenként költségtérítést állapít meg; c.) pályázaton vesz részt; d.) a működéséhez szükséges pénzeszközök biztosítására érdekében, azokat nem veszélyeztetve közgyűlési felhatalmazás alapján gazdasági-vállalkozási tevékenységet folytathat; e.) gazdálkodása során elért eredményét a célkitűzéseiben meghatározott tevékenységre fordítja. 5) Az Egyesület gazdálkodására vonatkozó szabályokat a társadalmi szervezetekre mindenkor hatályos jogszabályok, valamint az ezekkel összhangban elfogadott belső gazdálkodási szabályzatok tartalmazzák. 2. Az egyesület gazdasági tevékenysége 1) Az Egyesület gazdasági tevékenységet másodlagosan, céljainak megvalósítása érdekében, azokat nem veszélyeztetve végezhet, az ilyen irányú tevékenységébe külső szakembereket, szervezeteket bevonhat. A vállalkozói tevékenységből keletkezett nyereség felhasználásáról az Elnökség dönt, amelyről a Közgyűlésnek utólag beszámol. Az Egyesület befektetési tevékenységet a Közgyűlés által elfogadott befektetési szabályzat alapján folytathat. 2) Az egyesület elért eredményeit nem osztja fel. VI. VEGYES ÉS ZÁRÓ RENDELKEZÉSEK 1. Az Egyesület törvényes képviselete 1) Az Egyesületet az Elnök képviseli, aki az Egyesület nevében eljárhat, nyilatkozhat, szerződéseket köthet. Az Egyesület nevében az Elnök ír alá, amely úgy történik, hogy az Egyesület nevéhez mint az Egyesület jegyzésére önállóan jogosult személy a névaláírását csatolja. 2) Rendkívüli esetben, az Elnök akadályoztatása esetén, ha az Egyesület nyomós érdeke úgy kívánja, a Ptk. szabályai szerint az Elnök által meghatalmazott bármely elnökségi tag is aláírhat az Egyesület nevében eseti meghatalmazással. Az aláírási jog gyakorlására való meghatalmazást írásban kell megadni, amelynek a meghatalmazott adatain kívül tartalmaznia kell a meghatalmazás kezdő időpontját, esetleges korlátozását és a konkrét tárgyat, illetve célt is.
13 13 3) Az Elnök távollétében az általa kijelölt elnökségi tag teljes jogkörrel helyettesíti. 4) Bankszámla feletti rendelkezésre az Elnök önállóan jogosult. Az Elnök távollétében az Elnökség által határozattal kijelölt bármelyik kettő elnökségi tag együttesen jogosult a bankszámla feletti rendelkezésre. 2. Helytállás a jogi személy tartozásaiért 1) Az egyesület kötelezettségeiért saját vagyonával köteles helytállni, az egyesület tagja az egyesület tartozásaiért nem felel. 2) Ha az egyesület tagja korlátolt felelősségével visszaélt, és emiatt az egyesület jogutód nélküli megszűnésekor kielégítetlen hitelezői követelések maradtak fenn, e tartozásokért a tag korlátlanul köteles helytállni. 3.) Vezető tisztségviselők felelőssége 1) Általános felelősség: A vezető tisztségviselő az elnökségi tevékenysége során, az Egyesületnek okozott károkért a szerződésszegéssel okozott kárért való felelősség szabályai szerint felel az Egyesülettel szemben. 2) Felelősség az Egyesület jogutód nélküli megszűnése esetén a) Az egyesület jogutód nélküli megszűnése után a vezető tisztségviselőkkel szemben e minőségükben az egyesületnek okozott károk miatti kártérítési igényt - a jogerős bírósági törléstől számított egy éven belül - az egyesület törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó egyesületi vagyont át kellett adni, vagy ha lett volna vagyon, át kellett volna adni. b) Ha az egyesület jogutód nélkül megszűnik, a hitelezők kielégítetlen követelésük erejéig kártérítési igényt érvényesíthetnek az egyesület vezető tisztségviselőivel szemben a szerződésen kívül okozott károkért való felelősség szabályai szerint, ha a vezető tisztségviselő az egyesület fizetésképtelenségével fenyegető helyzet beállta után a hitelezői érdekeket nem vette figyelembe. Ez a rendelkezés végelszámolással történő megszűnés esetén nem alkalmazható. 4.) A vezető tisztségviselő megbízatás megszűnése 1) Megszűnik a vezető tisztségviselői megbízatás a) határozott idejű megbízatás esetén a megbízás időtartamának lejártával; b) megszüntető feltételhez kötött megbízatás esetén a feltétel bekövetkezésével; c) visszahívással; d) lemondással; e) a vezető tisztségviselő halálával; f) a vezető tisztségviselő cselekvőképességének a tevékenysége ellátásához szükséges körben történő korlátozásával; g) a vezető tisztségviselővel szembeni kizáró vagy összeférhetetlenségi ok bekövetkeztével. 2) Az Egyesület tagjai a vezető tisztségviselőt bármikor, indokolás nélkül visszahívhatják. 3) A vezető tisztségviselő megbízatásáról a jogi személyhez címzett, a jogi személy másik vezető tisztségviselőjéhez vagy döntéshozó szervéhez intézett nyilatkozattal bármikor lemondhat. 4) Ha az Egyesület működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.
14 14 5.) Az Egyesület megszűnése 1) Az Egyesület megszűnik, ha a) legfőbb szerve a jogutód nélküli megszűnésről határoz, a) legfőbb szerve a jogutóddal történő megszűnésről határoz (egyesülés, szétválás), c) a bíróság feloszlatja, d) a törvényességi ellenőrzési eljárás eredményeképpen a bíróság megszünteti, vagy megállapítja megszűnését, e) a fizetésképtelensége miatt indult eljárásban a bíróság megszünteti, és az egyesületet a nyilvántartásból törlik. 2) Az Egyesület jogutód nélküli megszűnése esetén a nyilvántartó bíróság jogszabályban meghatározott szervezetnek juttatja a vagyont. A fennmaradó vagyon sorsáról a nyilvántartó bíróság a törlést kimondó határozatában rendelkezik, a vagyonátruházás teljesítésére szükség esetén ügygondnokot rendel ki. A vagyon feletti rendelkezési jog az egyesület törlésével száll át az új tulajdonosára. 6. Záró rendelkezés 1) Jelen Alapszabályban nem szabályozott kérdésekben a Polgári Törvénykönyvről szóló évi V. törvény, valamint az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény rendelkezései az irányadóak, annak keretei között a közgyűlés bármely kérdésben határozatot hozhat. 2) A jelen Alapszabályt az Egyesület céljának figyelembevételével kell értelmezni. Budapest, ZÁRADÉK A évi CLXXXI. törvény 38. (2) bekezdés alapján, a Szaporodásbiológiai Társaság képviseletében Dr. Gábor György elnök i g a z o l o m, hogy a Szaporodásbiológiai Társaság Alapszabálya egységes szerkezetbe foglalt szövege megfelel a közgyűlés által n elfogadott alapszabály-módosítások alapján hatályos tartalomnak. Az Alapszabály felülvizsgálatára és átdolgozására az új Ptk. jogi személyekre, egyesületekre vonatkozó szabályaira, valamint a Civil tv. időközi változásaira tekintettel került sor. Az új vagy módosított rendelkezések félkövér szedéssel kerültek megjelenítésre. Dr. Gábor György Szaporodásbiológiai Társaság elnöke Dr. Nyilas Péter ügyvéd, a Szaporodásbiológiai Társaság jogi képviselője jelen módosításokkal egységes szerkezetbe foglalt Alapszabályt Budapesten, napján ellenjegyzem és egyidejűleg az évi CLXXXI. törvény 38. (2) bekezdésére figyelemmel igazolom, hogy annak szövege megfelel az Alapszabály módosítások alapján hatályos tartalmának: Dr. Nyilas Péter ügyvéd